Ferdinando Galli Bibiena
Ferdinando Galli Bibiena bio je italijanski slikar i arhitekt. Studirao je slikarstvo, perspektivu i arhitekturu. Objavio je djelo L'Architettura civile, u kojem raspravlja i o pitanjima scenografije zasnovane na zakonima perspektive i njene primjene u slikanju arhitektonskih elemenata kao sredstva za postizanje iluzije prostora. Prvi u svoje nacrte uvodi načelo o pomicanju centralne osovine, čime omogućuje neograničena variranja u oblikovanju scenskog prostora. Scenografskom djelatnošću počeo se baviti 1690. u Parmi, nastavio u drugim italijanskim gradovima te Barceloni i Beču. Kao graditelj projektirao je palače, vile i parkove, a slikao je dekorativne freske.